- На пачатку гэтага месяца музею быў перададзены цалкам адрэстаўраваны палац, работы працягваюцца толькі ў капліцы комплексу, а таксама на галоўнай лесвіцы. У большай частцы памяшканняў ужо расстаўлены экспанаты, у тым ліку – мэбля і прадметы дэкаратыўна-прыкладнога мастацтва мінулых эпох. Але акрамя музеефікацыі палаца, перад яго адкрыццём, вядома ж, трэба ўлічыць і шэраг іншых неабходных дэталяў. У прыватнасці, зараз адбываецца наладка найноўшай сістэмы сігналізацыі, якая здолее абараніць каштоўныя экспанаты.